Suchinthana/ta-wikipedia huggingface dataset:
பந்தர் அப்பாஸ்

பந்தர் அப்பாஸ் (Bandar Abbas), ஈரான் நாட்டின் தெற்கில் உள்ள  ஹொர்மொஸ்கான் மாகாணத்தில்,  பாரசீக வளைகுடாவில் அமைந்த துறைமுக நகரம் ஆகும்.2016ல் இதன் மக்கள் தொகை 5,26,648 ஆகும். இது இந்தியாவின் மும்பை துறைமுகத்தையும், உருசியாவின் மாஸ்கோ நகரத்தையும் இணைக்கும் பன்னாட்டு வடக்கு-தெற்கு போக்குவரத்து வழித்தடத்தில் அமைந்துள்ளது.

மக்கள் தொகை பரம்பல்

மொழிகள்
இந்நகர மக்களின் பெரும்பான்மையாக பாரசீக மொழியின் வட்டார வழக்கு மொழியான பண்டாரி மொழி மற்றும் புதிய பாரசீக மொழிகளைப் பேசுகின்றனர்.

மக்கள் தொகை
2016ம் ஆண்டின் கணக்கெடுப்பின்படி, பந்தர் அப்பாஸ் நகரத்தின் மக்கள் தொகை 5,26,648 ஆகும்.

போக்குவரத்து

வானூர்தி நிலையம்
பந்தர் அப்பாஸ் உள்நாட்டு வானூர்தி நிலையம் உள்நாட்டுச் சேவைகளை மேற்கொள்கிறது.

சாலைகள் 
 300 கிலோ மீட்டர்   நீளம் கொண்ட பந்தர் அப்பாஸ்- சிர்ஜன் நெடுஞ்சாலை
484 கிலோ மீட்டர் நீளம் கொண்ட பந்தர் அப்பாஸ்-கெர்மான் நெடுஞ்சாலை
650 கிலோ மீட்டர் நீளம் கொண்ட பந்தர் அப்பாஸ்-சிராஜ் நெடுஞ்சாலை
722 கிலோ மீட்டர் நீளம் கொண்ட பந்தர் அப்பாஸ்- சகெதான் நெடுஞ்சாலை (கிழக்கு)

தொடருந்து 
 பன்னாட்டு வடக்கு-தெற்கு போக்குவரத்து வழித்தடத்தின் தெற்கில் அமைந்த பந்தார் அப்பாஸ் நகரம் இருப்புப் பாதை மூலம் நாட்டின் தலைநகரான தெகுரானையும் இணைக்கிறது.

தட்ப வெப்பம்

இதனையும் காண்க
 பன்னாட்டு வடக்கு-தெற்கு போக்குவரத்து வழித்தடம்

மேற்கோள்கள்

வெளி இணைப்புகள்
 Bandar Abbas on Iran Chamber Society (www.iranchamber.com)
 Bandar Abbas Port
 www.hums.ac.ir/english/province/hormozgan english/bandar_abbas.htm
ஈரானின் நகரங்கள்
கோ. குமார் நாயக்

கோ. குமார் நாயக் (G. Kumar Naik) என்பவர் இந்திய அரசியல்வாதியும் மக்களவை உறுப்பினரும் ஆவார். இவர் கருநாடக மாநிலம் பொம்மனஹள்ளியினைச் சேர்ந்த இந்திய அரசியல்வாதி ஆவார். இவர் ராய்ச்சூர் மக்களவைத் தொகுதியிலிருந்து 2024 இந்தியப் பொதுத் தேர்தல் மூலம் நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியினைச் சேர்ந்தவர்.

இவர் இந்திய ஆட்சிப் பணி அதிகாரியாகப் பதவி வகித்தவர் ஆவார்.

மேற்கோள்கள் 

இந்திய அரசியல்வாதிகள்
வாழும் நபர்கள்
18ஆவது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
கே. ராஜசேகர் பசவராஜ் கிட்னல்

கே. ராஜசேகர் பசவராஜ் கிட்னல் (K. Rajashekar Basavaraj Hitnal) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 2024 இந்தியப் பொதுத் தேர்தலில் கொப்பள் மக்களவைத் தொகுதியில் போட்டியிட்டு இந்திய மக்களவை உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசின் உறுப்பினர் ஆவார்.

மேலும் காண்க 

 18வது மக்களவை
 இந்திய தேசிய காங்கிரஸ்

மேற்கோள்கள் 

வாழும் நபர்கள்
18ஆவது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
மு. மல்லேசு பாபு

மு. மல்லேசு பாபு (M. Mallesh Babu) என்பவர் ஓர் இந்திய அரசியல்வாதியும் இந்திய மக்களவை உறுப்பினரும் ஆவார். இவர் கோலார் மக்களவைத் தொகுதியிலிருந்து 2024 இந்தியப் பொதுத் தேர்தலில் மக்களவை உறுப்பினராகத் தேர்ந்தெடுக்கப்பட்டார். இவர் ஜனதா தளம் (சமயச்சார்பற்ற) கட்சியின் உறுப்பினர் ஆவார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
18ஆவது மக்களவை உறுப்பினர்கள்
கர்நாடக அரசியல்வாதிகள்
இந்திய தேசிய காங்கிரஸ் அரசியல்வாதிகள்
புங்கினிபட்டி

புங்கினிபட்டி (Punginipatti) என்பது இந்தியாவின் தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வருவாய் தொகுதியில் உள்ள ஒரு கிராமமாகும்.

மக்கள்தொகை 
2011 மக்கள்தொகை கணக்கெடுப்பின்படி, புங்கினிபட்டியின் மொத்த மக்கள்தொகை 1912 ஆகும், இதில் 925 ஆண்கள் மற்றும் 987 பெண்கள் இருந்தனர். புங்கினிபட்டி கிராமத்தின் சராசரி கல்வியறிவு விகிதம் 64.86 ஆகும்.

மேற்கோள்கள் 

புதுக்கோட்டை மாவட்டத்திலுள்ள கிராமங்கள்
ஜூன்டீன்த்

ஜூன்டீன்த் (Juneteenth, அதிகாரப்பூர்வமாக Juneteenth National Independence Day, என்பது அமெரிக்காவின் ஒரு தேசிய விடுமுறை நாளாகும். அமெரிக்காவில் அடிமைத்தனம் முடிவுக்கு வந்ததன் நினைவாக ஆண்டுதோறும் ஜூன் 19 அன்று இந்த நாள் கொண்டாடப்படுகிறது. இந்த விடுமுறை நாளின் பெயரானது "ஜூன்" மற்றும் "நைன்டீன்த்" ஆகிய இரு சொற்களின் சேர்க்கையால் உருவானதாகும். இது 19, ஜூன், 1865 அன்று, மேஜர் ஜெனரல் கார்டன் கிரேஞ்சர் அமெரிக்க உள்நாட்டுப் போரின் முடிவில் டெக்சாசில் அடிமைத்தனம் இறுதியில் ஒழிக்கப்பட்டதாக அறிவித்ததைக் குறிக்கிறது. 

ஜூன்டீன்த்  கொண்டாட்டங்கள் 1866 ஆம் ஆண்டிலிருந்து கொண்டாடப்பட்டன. அது துவக்ககாலத்தில் டெக்சாஸ் மாகாண தேவாலயங்களை மையமாகக் கொண்ட சமூகக் கூட்டங்களில் நடந்தன. ஆப்பிரிக அமெரிக்கர்கள் பொது வசதிகளைப் பயன்படுத்த மறைமுகத் தடை இருந்த காரணத்தால் அப்போது பொது இடங்களில் இல்லாமல் தங்கள் தேவாலயங்களிலேயே அவர்கள் கொண்டாட்டங்களில் ஈடுபட்டுவந்தனர். இதனால் இந்தக் கொண்டாட்டம் தெற்கு அமெரிக்காவின் தெற்குவரை பரவ பல தசாப்தங்கள் ஆனது.  தெற்கில் புதிதாக விடுவிக்கப்பட்ட ஆப்பிரிக்க அமெரிக்க அடிமைகள் மற்றும், அவர்களின் சந்ததியினர் இடையில் இந்தக் கொண்டாட்டம் மெதுவாக பரவி 1920 கள் மற்றும் 1930 களில் ஆடம்பரமான உணவுத் திருவிழாவாக  வணிகமயமாக்கப்பட்டது. பெரும் இடம்பெயர்வில் ஈடுபட்டவர்கள் இந்த கொண்டாட்டங்களை நாட்டின் மற்ற பகுதிகளுக்கு கொண்டு சென்றனர். 160 களின் குடிசார்  உரிமைகள் இயக்கத்தின் போது,  குடிசார் உரிமைகளை அடைவதற்கான அறப் போராட்டங்களால் இந்த கொண்டாட்டங்கள் மறைந்ததன.  ஆனால் 1970களில் ஆப்பிரிக்க-அமெரிக்கர் சுதந்திரம் மற்றும் ஆப்பிரிக்க-அமெரிக்கர் கலைகளில் கவனம் செலுத்தி மீண்டும் பிரபலமடைந்தது. 1938 இல் பிரகடனத்தின் மூலம் டெக்சாஸிலிருந்து தொடங்கி, 1979 இல் சட்டத்தால், ஒவ்வொரு அமெரிக்க மாநிலமும்  கொலம்பியா மாவட்டமும் ஏதோ ஒரு வகையில் விடுமுறையை முறையாக அங்கீகரித்தன. 

1852இல் அமெரிக்க அடிமை முறையிலிருந்து தப்பி, மெக்சிக்கோவின் கோஹுய்லாவில் குடியேறிய பிளாக் செமினோயால்சின் வழித்தோன்றல்களான மாஸ்கோகோசால் மக்களாலும் ஜூன்டீன்த் கொண்டாடப்படுகிறது.

ஒரு நூற்றாண்டுக்கும் மேலான வரலாற்றைக் கொண்ட ஜூன்டீன்த் நாளை அமெரிக்க சனாதிபதி ஜோ பைடன் 2021 ஆம் ஆண்டில் 117 வது அமெரிக்க காங்கிரசில்  தேசிய அடிமை ஒழிப்பு நாள் சட்டத்தில் கையெழுத்திட்டு இதை கூட்டமைப்பு அரசு தேசிய விடுமுறை நாளாக அறிவித்தார்.

குறிப்புகள்

மேற்கோள்கள் 

சூன் சிறப்பு நாட்கள்
ஐக்கிய அமெரிக்கப் பண்பாடு
ஆபிரிக்க அமெரிக்கர்கள்
ஆபிரிக்க அமெரிக்கப் பண்பாடு
இரத்லம் மக்களவைத் தொகுதி

இரத்லாம் மக்களவைத் தொகுதி (Ratlam Lok Sabha constituency) முன்னர் ஜாபுவா மக்களவைத் தொகுதி என்றழைக்கப்பட்டது. இது மத்திய இந்தியாவில் மத்தியப் பிரதேச மாநிலத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி பழங்குடியினத்தவருக்கு ஒதுக்கப்பட்டுள்ளது. நாடாளுமன்றத் தொகுதிகளின் எல்லை மறுநிர்ணயத்தைத் தொடர்ந்து 2008 ஆம் ஆண்டில் இந்தத் தொகுதி ரத்லாம் என்று மறுபெயரிடப்பட்டது. இந்தத் தொகுதி அலிராஜ்பூர் மற்றும் ஜாபூவா மாவட்டங்கள் முழுவதையும் இரத்லாம் மாவட்டத்தின் ஒரு பகுதியையும் உள்ளடக்கியது.

சட்டப்பேரவைத் தொகுதிகள் 
தற்போது, இரத்லாம் மக்களவைத் தொகுதி பின்வரும் எட்டு சட்டப்பேரவைத் தொகுதிகளைக்கொண்டுள்ளது.

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024

2009 பொதுத் தேர்தல்

மேலும் காண்க 

 அலிராஜ்பூர் மாவட்டம்
 ஜாபுவா மாவட்டம்
 ரத்லாம் மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 லோக்சபா தேர்தல் 2019 முடிவுகள்

அலிராஜ்பூர் மாவட்டம்
ரத்லாம் மாவட்டம்
மத்தியப் பிரதேச மக்களவைத் தொகுதிகள்
அனிதா நாகர் சிங் சவுகான்

அனிதா நாகர் சிங் சவுகான் (Anita Nagar Singh Chouhan) என்பவர் ஓர் இந்திய அரசியல்வாதியும் மக்களவை உறுப்பினரும் ஆவார். சவுகான் 2024 இந்தியப் பொதுத் தேர்தலில் மத்தியப் பிரதேசத்தின் இரத்லாம் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குப் பாரதிய ஜனதா கட்சி சார்பில் போட்டியிட்டு உறுப்பினராகத் தேர்ந்தெடுக்கப்பட்டார். இரத்லாம் மக்களவைத் தொகுதியின் முதல் பெண் மக்களவை உறுப்பினர் என்ற பெருமையை இதன் மூலம் பெற்றார்.

மேற்கோள்கள் 

வாழும் நபர்கள்
18ஆவது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
குமண் சிங் தாமோர்

குமண் சிங் தாமோர் (Guman Singh Damor; பிறப்பு 4 ஏப்ரல் 1957) என்பவர் ஓர் இந்திய அரசியல்வாதியும் மக்களவை மேனாள் உறுப்பினரும் ஆவார். இவர் 2019 இந்திய பொதுத் தேர்தலில் மத்தியப் பிரதேசத்தின் இரத்லம் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குப் பாரதிய ஜனதா கட்சி சார்பில் போட்டியிட்டு தேர்ந்தெடுக்கப்பட்டார். இவர் முன்பு மத்தியப் பிரதேசச் சட்டப்பேரவை ஜாபுவா தொகுதியிலிருந்து தேர்ந்தெடுக்கப்பட்ட சட்டமன்ற உறுப்பினராக இருந்தார்.

மேற்கோள்கள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்
மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
17வது மக்களவை உறுப்பினர்கள்
வாழும் நபர்கள்
1957 பிறப்புகள்
1-நைட்ரசோ-2-நாப்தால்

1-நைட்ரசோ-2-நாப்தால் (1-Nitroso-2-naphthol) என்பது C10H6(NO)OH என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். சாத்தியமுள்ள பல்வேறு நைட்ரசோநாப்தால் சேர்மங்களில் இதுவும் ஒன்றாகும். குறிகாட்டி,  சாயம், போன்ற பயன்பாடுகளுக்காக 1-நைட்ரசோ-2-நாப்தால் அதிகம் ஆய்வு செய்யப்பட்டது.

தயாரிப்பு
நைட்ரசு அமிலத்துடன் 2-நாப்தாலைச் சேர்த்து  சூடுபடுத்துவதன்  மூலம் 1-நைட்ரோசோ-2-நாப்தால் சேர்மத்தை தயாரிக்கலாம்.:

C10H7OH + HNO2 → C10H6(NO)OH + H2O

வினைகள்
இதன் இணை காரம்  இரும்பு(II) மற்றும் கோபால்ட்டு(II) அயனிகளுடன் சேர்ந்து ஆழமான வண்ண அணைவுகளை  [M(C10H6(NO)O)3]2- உருவாக்குகிறது. இந்த அணைவுகளின் ஆழமான நிறங்கள் ஒவ்வோர் ஐந்து-உறுப்பு கொடுக்கிணைப்பு வளையத்திலும் உள்ள உள்ளடங்காப் பிணைப்பின் விளைவாகும். இந்த இனங்களை நைட்ரசோ அணைவுகள் என வகைப்படுத்தலாம்.

மேற்கோள்கள்

2-நாப்தால்கள்
நைட்ரசோ சேர்மங்கள்
மாதிரவேளூர் மாதலீசுவரர் கோயில்

மாதிரவேளூர் மாதலீசுவரர் கோயில் என்பது தமிழ்நாட்டில் நாகபட்டினம் மாவட்டம், மாதிரவேளூர் என்னும் ஊரில் அமைந்துள்ள சிவன் கோயிலாகும். இக்கோயிலானது சீர்காழியிலிருந்து 15 கி.மீ. தொலைவில் அமைந்துள்ளது. சீர்காழியில் இருந்து 10 ஆம் எண் நகரப் பேருந்தில் ஏறினால் கோயிலை அடையலாம்

வரலாறு 
இக்கோயில் அமைப்பைக் கொண்டு பார்க்கையில் இது சோழர் காலத்தில் கட்டப்பட்டக் கோயிலாக இருக்கலாம் என்று அனுமானிக்கபடுகிறது.

கோயில் அமைப்பு 
இக்கோயிலின் நுழைவு வாயிலைக் கடந்தவுடன் பலிபீடம், நந்திதேவரைக் காணலாம். அதையடுத்து மகாமண்டபம் அமைந்துள்ளது. மகாமண்டபத்தில் பிள்ளையார், சனீசுவரன் திருமுன்கள் உள்ளன. இதையடுத்து ஸ்தாபன மண்டபம், அர்த்தமண்டபம் ஆகியவை அமைந்துள்ளன. இவற்றை அடுத்துள்ள கருவறையில் கிழக்கு நோக்கி தாமரை வடிவாலான பீடத்தில் பாணலிங்கமாந் மதலீசுவரர் உள்ளார். கருவறைக் கோட்டத்தில் நர்த்தன கணபதி, தென்முகக் கடவுள், அண்ணாமலையார், பிரம்மர், விஷ்ணு துர்கை போன்றோர் காணப்படுகின்றனர். கருவறைக்கு வலப்புறமாக அம்மன் சிற்றாலமய் அமைந்துள்ளது. அதில் கிழக்கு நோக்கியவாறு நான்கு கரங்களுடன் அம்மன் உள்ளார். அம்மன் சிற்றாலயத்தின் தலமரமாக பாதிரி மரம் அமைந்துள்ளது. அருகே மங்கள கணபதி, சண்டிகேசுவரர் சந்நிதிகளும் அமைந்துள்ளன.

கோயிலின் முதல் பிரகாரத்தில் கன்னி விநாயகர், வள்ளி தெய்வானை உடனுறை சுப்பிரமணியர், காசிவிசுவநாதர், கஜலட்சுமி, சண்டிகேசுவரர் சிற்றாலயங்களும், நவக்கிரகங்கள், சந்திரன், சூரியன் ஆகியோருக்கு ஒரு சிற்றாலயமும் அமைந்துள்ளன.

பூசைகள் 
இக்கோயிலில் கந்தசட்டி உற்சவம் ஆறு நாட்கள் கொண்டாட்டப்படுகிறது. சிவராத்திரி நாளில் நான்கு கால பூசை நடத்தப்படுகிறது. கார்த்திகை மாதத்தில் வரும் அனைத்து திங்கட் கிழமைகளில் சிறப்பு வழிபாடு நடத்தப்படுகிறது. கடைசி திங்களன்று சங்காபிசேகம் செய்யப்படுகிறது. நவராத்தியின் ஒன்பது நாட்களுக்கும் அம்மனுக்கு சிறப்பு அபிசேகம் செய்யபட்டடு, சிறப்பு அலங்காரம் செய்யப்படுகிறது.

மேற்கோள்கள் 

நாகப்பட்டினம் மாவட்டத்திலுள்ள சிவன் கோயில்கள்
தாங், லடாக்

தாங் கிராமம், (Thang), இந்தியாவின் வடக்கில் அமைந்த லடாக்  ஒன்றியப் பகுதியில், லே மாவட்டத்தின் நூப்ரா பள்ளத்தாக்கு தாலுகாவின் துர்டுக் ஊராட்சி ஒன்றியத்தில் அமைந்துள்ளது.முன்னர் இக்கிராமம் பாகிஸ்தான் ஆக்கிரமிப்பு கில்ஜித்-பல்டிஸ்தான் பகுதியில் இருந்தது. 1971 இந்திய-பாகிஸ்தான் போரின் முடிவில் இக்கிராமம் பாகிஸ்தானிடமிருந்து கைப்பற்றி  இந்தியாவுடன்  இணைக்கப்பட்டது.

தாங் கிராமம் இந்திய-பாகிஸ்தானை பிரிக்கும்  கட்டுப்பாட்டு கோட்டிலிருந்து  2.5 கிலோ மீட்டர் தொலைவில், இமயமலையின் நீட்சியான காரகோரம்  மலைத்தொடரில் அமைந்துள்ளது.இது லே நகரத்திற்கு வடகிழக்கே  216 கிலோ மீட்டர் தொலைவில் உள்ளது.

மக்கள் தொகை பரம்பல்
2011ம் ஆண்டின் கணக்கெடுப்பின்படி, இக்கிராமம் 16 குடியிருப்புகளையும், 103 மக்களையும் கொண்டிருந்தது. இதன் மக்கள் தொகையில் பட்டியல் பழங்குடியினர் 88 ஆகவுள்ளனர். இக்கிராமத்தில் மலைவாழ் இசுலாமிய பால்டி மக்கள் வசிக்கின்றனர்.

மேற்கோள்கள்

வெளி இணைப்புகள்
 Jitaditya Narzary, Thang, That Village Beyond the LOC, Travelling Slacker (blog), 31 July 2019.

லே மாவட்டத்தின் நகரங்களும் ஊர்களும்
அதுல் கார்க்

அதுல் கார்க் (Atul Garg; பிறப்பு ஆகத்து 26,1957) என்பவர் இந்தியாவில் உத்திரப் பிரதேசம் காசியாபாத் சேர்ந்த ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார், இவர் உத்தரப் பிரதேச அரசில் இணை அமைச்சராக இருந்துள்ளார். இவர் உத்தரப் பிரதேச சட்டமன்ற உறுப்பினராக காசியாபாத் சட்டமன்றத் தொகுதியினைப் பிரதிநிதித்துவப்படுத்தினார்.

அரசியல் வாழ்க்கை 
கார்க் பாரதிய ஜனதா கட்சி உறுப்பினர் ஆவார். 2012ஆம் ஆண்டில் உத்தரப் பிரதேச சட்டப்பேரவைத் தேர்தலில் பாஜக கட்சிக்காகப் பிரச்சாரம் செய்தார். பின்னர் 2017 தேர்தலில் போட்டியிட்டு சட்டசபை உறுப்பினர் ஆனார். இவர் உணவு மற்றும் குடிமைப்பொருட்கள், உணவு பாதுகாப்பு, வாடகைக் கட்டுப்பாடு மற்றும் நுகர்வோர் பாதுகாப்பு ஆகிய துறைகளின் மாநில அமைச்சராகப் பதவிவகித்தார்.

பின்னணி 
கார்க் காசியாபாத் முதல் மாநகரத்தந்தையான தினேசு சந்திர கார்க்கின் மகன் ஆவார்.

கார்க் உத்தரப் பிரதேசத்தில் உள்ள பொறியியல் மற்றும் மேலாண்மை கல்லூரிகளில் தொழில்முனைவோர் கல்வியை ஊக்குவிப்பவர் ஆவார். பல்வேறு கல்லூரிகள் மூலம், தொழில்முனைவோர் மற்றும் திறன் மேம்பாட்டில் பயிற்சிகளை ஊக்குவித்து வருகிறார்.

மேற்கோள்கள் 

1957 பிறப்புகள்
பாரதிய ஜனதா கட்சி அரசியல்வாதிகள்
உத்திரப்பிரதேச மாநில அமைச்சர்கள்
வாழும் நபர்கள்
18ஆவது மக்களவை உறுப்பினர்கள்
அனுராக் சர்மா

அணுராக் சர்மா (Anurag Sharma; பிறப்பு 16 நவம்பர் 1964) என்பவர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் பாரதிய ஜனதா கட்சியினைச் சார்ந்தவர். 2019 மற்றும் 2024 இந்தியப் பொதுத் தேர்தலில் உத்திரப் பிரதேச மாநிலம் ஜான்சி மக்களவைத் தொகுதியில் போட்டியிட்டு வெற்றிபெற்று இந்திய மக்களவை உறுப்பினராக உள்ளார்.

மேற்கோள்கள் 

1964 பிறப்புகள்
வாழும் நபர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
ஆப்பிரிக்க இந்து மடாலயம்

ஆப்பிரிக்க இந்து மடாலயம் (Hindu Monastery of Africa), மேற்கு ஆப்பிரிக்க நாடான் கானாவின் தலைநகரப் பகுதி வளையத்தில் உள்ள ஒடோர்கோர் பகுதியில் அமைந்துள்ளது. இம்மடாலயத்தை கருப்ப்பினத்தவரான  சுவாமி ஞானானந்தா சரஸ்வதி அவர்களால் 1975ம் ஆண்டில் நிறுவப்பட்டது. இதுவே ஆப்பிரிக்க கருப்பின மக்களால் வழிப்படப்படும் முதல் மடாலயம் மற்றும் கோயில் ஆகும். சுவாமி ஞானாந்தா சரஸ்வதி, கானா நாட்டில் ஐந்து கோயில்களை நிறுவியுள்ளார்.  இம்மடாலயத்தின் கிளை கத்தார் நாட்டின் தலைநகரான தோகா நகரத்தில் உள்ளது. இம்மாடலயம் சிந்தி சமூகத்தவர்களால் நிர்வகிக்கப்ப்படுகிறது.

இதனையும் காண்க
 சுவாமி ஞானாநந்தா சரஸ்வதி
 கானாவில் இந்து சமயம்

மேற்கோள்கள்

வெளி இணைப்புகள்
African Hindu Council Mobilizes
Swami Ghanananda of Ghana

கானா
நாடுகள் வாரியாக இந்து சமயம்
கோலா திராங்கானு மக்களவைத் தொகுதி

கோலா திராங்கானு மக்களவைத் தொகுதி (மலாய்: Kawasan Persekutuan Kuala Terengganu; ஆங்கிலம்: Kuala Terengganu Federal Constituency; சீனம்: 瓜拉登嘉楼国会议席) என்பது மலேசியா, திராங்கானு, கோலா திராங்கானு மாவட்டத்தில் அமைந்துள்ள ஒரு மக்களவைத் தொகுதி (P036) ஆகும்.

கோலா திராங்கானு மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து கோலா திராங்கானு மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

கோலா திராங்கானு மாவட்டம்

கோலா திராங்கானு மாவட்டம், திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் உள்ள எட்டு மாவட்டங்களில் ஒன்றாகும். 

இந்த மாவட்டத்தின் வடக்கிலும் மேற்கிலும் கோலா நெருசு மாவட்டம், தெற்கில் மாராங் மாவட்டம்; மற்றும் கிழக்கில் தென்சீனக் கடல், திராங்கானு ஆறு ஆகியவை எல்லைகளாக உள்ளன. இந்த மாவட்டத்தின் தலைநகரம் கோலா திராங்கானு ஆகும்.

கோலா திராங்கானு

திராங்கானு மாநிலத்தின் நிர்வாகத் தலைநகரமாகவும்; அரசத் தலைநகரமாகவும் கோலா திராங்கானு விளங்குகிறது. இந்த நகரத்திற்கு 2008 சனவரி 1-ஆம் தேதி கரையோர மரபுரிமை நகரம் எனும் மாநகரத் தகுதி வழங்கப்பட்டது.

இந்த நகரம், திராங்கானு மாநிலத்தின் முக்கியமான அரசியல், பொருளாதார மையமாக இருப்பதுடன், மாநிலத்தின் பல சுற்றுலா மையங்களுக்கான நுழைவாயிலாகவும் உள்ளது. இந்த நகரத்தில் உள்ள கம்போங் சீனா, பசார் பெசார் கெடாய் பாயாங் (Pasar Besar Kedai Payang), திராங்கானு மாநில அருங்காட்சியகம், பத்து பூரோக் கடற்கரை (Batu Buruk Beach) போன்றவை சுற்றுலாப் பயணிகளைக் கவரும் இடங்களாக உள்ளன.

கோலா திராங்கானு மக்களவைத் தொகுதி

கோலா திராங்கானு தேர்தல் முடிவுகள்

மேற்கோள்கள்

மேலும் காண்க 
 கோலா திராங்கானு
 கோலா திராங்கானு மாவட்டம்
 கோலா திராங்கானு மாநகராட்சி
 மலேசியத் தேர்தல் தொகுதிகள்

வெளி இணைப்புகள்

திராங்கானு நாடாளுமன்றத் தொகுதிகள்
சிந்தி மக்கள்

சிந்தி மக்கள் (Sindhis) सिन्धी (தேவநாகரி)இந்தோ-ஆரிய மக்களான இவர்களின் தாயகம் தற்போதைய பாகிஸ்தான் நாட்டின் சிந்து மாகாணம் ஆகும். இவர்களின் தாய்மொழி சிந்தி மொழி. சிந்தி மக்கள் இந்தியாவின் குஜராத் மாநிலத்தின் கட்ச் பகுதியுடன் மிக நெருங்கியத் தொடர்புடையவர்கள்.

1947 இந்திய விடுதலைக்குப் பின்னர் இந்து சமயத்தைப் பின்பற்றும் பெரும்பாலான சிந்தி மக்கள் பாகிஸ்தானிலிருந்து இந்தியா, ஐக்கிய இராச்சியம், அமெரிக்க ஐக்கிய நாடுகள் மற்றும் ஆப்பிரிக்கா  போன்ற நாடுகளில் புலம்பெயர்ந்தனர் இசுலாம் பின்பற்றும் சிந்தி மக்கள் பாகிஸ்தானிலேயே தங்கி விட்டனர்.

மக்கள் தொகை பரம்பல்
சிந்தி மொழி பேசும்  சிந்தி மக்கள் கீழ் கண்ட நாடுகளில் வாழ்கின்றனர்.
 பாகிஸ்தான் = 3,92, 52,262
 இந்தியா  = 30,00,000
 சவூதி அரேபியா =1,80,980
 ஐக்கிய அரபு அமீரகம்  = 94,620
 அமெரிக்க ஐக்கிய நாடுகள்    = 38,760
 ஐக்கிய இராச்சியம்  = 25,000
 மலேசியா = 30,00
 பிலிப்பீன்சு = 20,000
 ஆங்காங்  = 20,000
 ஆப்கானித்தான்  = 21,000
 ஓமன்  = 14,700 
 கனடா = 12,065
 சிங்கப்பூர் = 11,860
 இந்தோனேசியா = ~10,000
 கென்யா = 3,300
 ஆஸ்திரேலியா = 2,640 
 பெலீசு  = 1,200 (2011)
 செயிண்ட் மார்ட்டின்  = 1,000
 ஜிப்ரால்ட்டர் = 500

மொழிகள்
பெரும்பான்மையான சிந்தி மக்கள் சிந்தி மொழி மற்றும் இந்தி மொழியையும் மற்றும் ஆங்கிலம் &  அரபு மொழிகளைப் பேசுகின்றனர்.

சமயங்கள்
பெரும்பான்மையான சிந்தி மக்கள் இசுலாம், இந்து சமயங்களைப் பின்பற்றுகின்றனர்.

குறிப்பிடத்தக்கவர்கள்
 முகம்மது அலி ஜின்னா - பாகிஸ்தான்  தலைமை ஆளுநர்
 லால் கிருஷ்ண அத்வானி - இந்தியத் துணை பிரதமர் & உள்துறை அமைச்சர்
 சுல்பிக்கார் அலி பூட்டோ - பாகிஸ்தான்  அதிபர்
 ஆசிஃப் அலி சர்தாரி - பாகிஸ்தான் அதிபர்
 சுனில் வாஸ்வானி - தொழிலதிபர்
 தருண் தஹிலியானி - மகளிர் ஆட்சி வடிவமைப்பாளர்
 ஹன்சிகா மோட்வானி - திரைப்பட நடிகை
 ரன்வீர் சிங் - திரைப்பட நடிகர்
 கியாரா அத்வானி - திரைப்பட நடிகை

மேற்கோள்கள்

ஆதார நூற்பட்டியல்

மேலும் படிக்க

வெளி இணைப்புகள்
 Virtual Home of Global Sindhi Community Everything about Sindhis
 SabSindhi-All About Sindhis, Music, Books, Magazines, People, Dictionary, Calendar, Keyboard
 Sindhi Sangat: promoting & preserving the Sindhi heritage, culture and language.
 Sindhi Jagat: All India Sindhi Consolidating Centre.  
 Sindhi Surnames Origin – Trace your roots 
 TheSindhi
 World Sindhi Congress
 Sindhi Association of North America
 Sindhi Association of Europe 
 Sindhi songs lyrics
இந்திய இனக்குழுக்கள்
பாக்கித்தான் இனக்குழுக்கள்
அம்பாங் மருத்துவமனை

அம்பாங் மருத்துவமனை (மலாய்:Hospital Ampang; ஆங்கிலம்:Ampang Hospital) என்பது மலேசியா, சிலாங்கூர், தாமான் பாண்டான் மேவா, அம்பாங் நகர்ப்பகுதியில் உள்ள மருத்துவமனை ஆகும். 

இந்த மருத்துவமனை சிலாங்கூர் மாநிலத்தில் அமைந்து இருந்தாலும், பொதுவாக கோலாலம்பூர் எல்லைப் பகுதியில், மாநகருக்கு  மிக அருகில் அமைந்துள்ளது. அதனால் கோலாலம்பூர் வாழ் மக்கள் அதிகமானோர் இந்த மருத்துவமனையின் சேவைகளைப் பயன்படுத்திக் கொள்கின்றனர்.

கோலாலம்பூரின் எல்லைப் பகுதியில் அமைந்துள்ளதால், கிள்ளான் பள்ளத்தாக்கின் சுற்றுப் பகுதியில் வசிப்பவர்களுக்கு, குறிப்பாக அம்பாங் பகுதியில் வசிப்பவர்களுக்கு, இந்த மருத்துவமனை மருத்துவ சேவைகள் வழங்குவதில் முன்னணி வகிக்கிறது. பெரும்பாலோர் கோலாலம்பூர் மருத்துவமனைக்குச் செல்வதற்குப் பதிலாக இந்த மருத்துவமனையை நாடி வருகின்றனர்.

பொது

மலேசிய இசுலாமிய அறிவியல் பல்கலைக்கழகத்தின் (Universiti Sains Islam Malaysia) மருத்துவத் துறை மாணவர்களும்; துங்கு அப்துல் ரகுமான் பல்கலைக்கழகத்தின் (Universiti Tunku Abdul Rahman) மருத்துவத் துறை மாணவர்களும்; இந்த மருத்துவமனையில் மருத்துவப் பயிற்சிகளைப் பெறுகின்றனர்.

7-ஆவது மலேசியத் திட்டத்தின் கீழ், 10 ஏக்கர் நிலத்தில், அம்பாங் மருத்துவமனை கட்டப்பட்டது. பொதுமக்களுக்களின் உடல்நல்ச் சேவைகளுக்காக ஏப்ரல் 2006-இல்  திறக்கப்பட்டது. பின்னர் படிப்படியாக நோய நலப் பிரிவுகளும்; நிபுணத்துவ மருத்துவர்களும் சேர்க்கப்பட்டனர். இந்த மருத்துவமனை இரத்தவியல் (Hematology) சிகிச்சைக்கான தேசியப் பரிந்துரை மையமாகவும் விளங்குகிறது.

இந்த மருத்துவமனையில் 701 படுக்கைகள் கொண்ட 17 நோயாளிக் கூடங்கள் (வார்டுகள்) உள்ளன. 'மொத்த மருத்துவமனை தகவல் அமைப்பு' (Total Hospital Information System) எனும் நவீனத் தொழில்நுட்ப அமைப்பைப் பயன்படுத்திய முதல் மருத்துவமனை எனும் சிறப்பும் இந்த மருத்துவமனைக்கு உள்ளது. இந்த மருத்துவமனை கோலாலம்பூர் மாநகர் வளகத்தில் இருப்பதால், போக்குவரத்துச் சிரமங்களைத் தவிரிப்பதற்காக, மருத்துவர்களுக்கும் செவிலியர்களுக்குக்கும் தங்கும் வசதிகள் செய்து தரப்பட்டு உள்ளன.

கட்டுமான அமைப்பு
 1 - மருத்துவமனை முதன்மைக் கட்டிடம்:  8 தளங்கள்
 1 - செவிலியர் தங்குமிடக் கட்டிடம்: 4 தளங்கள்
 1 - வாகன நிறுத்திமிடம்: 5 தளங்கள்
 3 - பணியாளர் குடியிருப்புத் தளங்கள்

முகவரி
Hospital Ampang, Jalan Mewah Utara, Pandan Mewah,
68000 Ampang, Selangor Darul Ehsan.
No. Tel: 03-4289 6000; No. Fax: 03-4295 4666

காட்சியகம்

மேலும் காண்க 
 துங்கு அப்துல் ரகுமான் பல்கலைக்கழகம்
 மலேசிய மருத்துவமனைகளின் பட்டியல்

மேற்கோள்கள்

வெளி இணைப்புகள்
 
 Map to Ampang Hospital
 Ministry of Health Malaysia

மலேசிய மருத்துவமனைகள்‎‎
யுன்னான் மூங்கில் குழிவிரியன்

யுன்னான் மூங்கில் குழிவிரியன் (Yunnan bamboo pitviper) என்று பொதுவாக அழைக்கப்படும் திரிமெரெசுரசு யுன்னானென்சிசு (Trimeresurus yunnanensis) சீனாவில் மட்டும் காணப்படும் நச்சுப் பாம்புச் சிற்றினமாகும்.

விளக்கம் 
யுன்னான் மூங்கில் குழிவிரியன் முதுகுப்பகுதியின் நடுவில் 19 (அல்லது 21) வரிசை முதுகெலும்பு செதில்களைக் கொண்டுள்ளது. ஆண் பாம்புகளில் 154 முதல் 164 வரையிலும் பெண் பாம்புகளில் 150 முதல் 172 வயிற்றுப்புறச் செதில்கள் மற்றும் ஆண் பெண் பாம்புகளில் முறையே 61-71/52-65 பக்க-வால் செதில்கள் ஆகியவை காணப்படும்.

புவியியல் வரம்பு 
யுன்னான் மூங்கில் குழ்விவிரியன் தெற்கு சீனாவில் (யுன்னான் மற்றும் தென்மேற்கு சிச்சுவான்) காணப்படுகிறது. கொடுக்கப்பட்ட வட்டார வகை "டெங்யுயே, யுன்னான் மாகாணம், சீனா" (நானூர் டெங்சோங் கவுண்டி).

வகைப்பாட்டியல் 
சாகோ (1995) இந்த வகைப்பாட்டை ஒரு முழுச் சிற்றினத்தின் நிலைக்கு தி. யுன்னானென்சிசு என உயர்த்தினார்.

மேற்கோள்கள்

மேலும் வாசிக்க 
 Schmidt, K.P. 1925. New Reptiles and a New Salamander from China. American Museum Novitates (157): 1–5. ("Trimeresurus yunnanensis, new species", pp. 4–5.)

பாம்புகள்
அகணிய உயிரிகள்
சீன உயிரினங்கள்
கம்பிரிசாட் பச்சை குழிவிரியன்

கம்பிரிசாட் பச்சை குழிவிரியன் (Gumprecht's green pit viper) என்று பொதுவாக அழைக்கப்படும் திரிமெரெசுரசு கம்பிரிக்ட்டி (Trimeresurus gumprechti), வைபரிடே குடும்பத்தைச் சேர்ந்த நச்சுப் பாம்பு சிற்றினமாகும். இந்தச் சிற்றினம் ஆசியாவில் மட்டுமே காணப்படுகிறது.

புவியியல் வரம்பு 
கம்பிரிசாட் பச்சை குழிவிரியன் தெற்கு சீனாவில் (யுன்னான் லாவோஸ், மியான்மர், தாய்லாந்து,வியட்நாம்) காணப்படுகிறது.

வாழிடம் 
கம்பிரிசாட் பச்சை குழிவிரியன் பாம்பின் விருப்பமான இயற்கை வாழ்விடம் காடுகளாகும். இது 300-1,570 மீ (′ID2] ) உயரத்தில் உள்ளக் காடுகளில் வாழ்கின்றது.

வகைப்பாட்டியல் 
கம்பிரிசாட் பச்சை குழிவிரியன் 2002ஆம் ஆண்டில் ஒரு புதிய சிற்றினமாக விவரிக்கப்பட்டது

விளக்கம் 
கம்பிரிசாட் பச்சை குழிவிரியன் பிரகாசமான பச்சை நிறத்தில் காணப்படும். "பெரும் மெகாங்கில் முதல் தொடர்பு: புதிய சிற்றினங்கள் கண்டுபிடிப்புகள்" என்ற உலக வனவிலங்கு நிதியத்தால் வெளியிடப்பட்ட 2008 அறிக்கையின் அட்டைப் படமாக இந்தப் பாம்பின் புகைப்படம் வெளியானது. இப்பாம்பு 1.3 மீட்டர் நீளம் வரை வளரக்கூடியது.

நடத்தை 
கம்பிரிசாட் பச்சை குழிவிரியன் மரங்களில் வாழக்கூடிய விலங்காகும்.

இனப்பெருக்கம் 
கம்பிரிசாட் பச்சை குழிவிரியன் சீவசமுளைத்தல் முறையில் இனப்பெருக்கம் செய்யக்கூடியது.

சொற்பிறப்பியல் 
கம்பிரிசாட் பச்சை குழிவிரியன் சிற்றினப் பெயரான கும்ப்ரெக்டி, செருமன் ஊர்வனவியலாளர் ஆண்ட்ரியாசு கும்ப்ரெக்ட்டின் நினைவாக இடப்பட்டது.

படங்கள்

மேற்கோள்கள்

மேலும் வாசிக்க 
 (Trimeresurus gumprechti, new species).
Gumprecht A, Tillack F, Orlov NL, Captain A, Ryabov S (2004). Asian Pitvipers. (First Edition). Berlin: GeitjeBooks. 368 pp. .
Nguyen SV, Ho CT, Nguyen TQ (2009). Herpetofauna of Vietnam. Frankfurt am Main: Edition Chimaira / Serpents Tale. 768 pp. .

வெளி இணைப்புகள் 

 கிரேட்டர் மெகாங்கில் கண்டுபிடிக்கப்பட்ட இயற்கை பொக்கிஷங்கள்

பாம்புகள்
சீன உயிரினங்கள்
குர்கான் மக்களவைத் தொகுதி

குர்கான் மக்களவைத் தொகுதி (Gurgaon Lok Sabha constituency) என்பது வட இந்திய மாநிலமான அரியானாவில் உள்ள 10 மக்களவைத் தொகுதிகளில் ஒன்றாகும். இந்தத் தொகுதி 1952 முதல் 1977 வரை செயல்பாட்டில் இருந்தது. பின்னர் 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளை அமல்படுத்துவதன் ஒரு பகுதியாக மீண்டும் 2008ஆம் ஆண்டில் நடைமுறைக்கு வந்தது. முந்தைய மகேந்திரகர் மக்களவைத் தொகுதியின் ஐந்து சட்டமன்றத் தொகுதிகளும் முந்தைய பரிதாபாத்து மக்களவையின் தொகுதியின் நான்கு சட்டமன்றத் தொகுதிகளுடன் இணைத்து குருகிராமம் மக்களவைத் தொகுதி உருவாக்கப்பட்டது.

வாக்காளர் விகிதம்

சட்டமன்றப் பிரிவுகள் 
தற்போது குர்கான் மக்களவைத் தொகுதியில் ஒன்பது சட்டமன்றத் தொகுதிகள் உள்ளன.

நாடாளுமன்ற உறுப்பினர்கள் 
குர்கான் மக்களவைத் தொகுதி 1952இல் உருவாக்கப்பட்டது. நாடாளுமன்ற உறுப்பினர்களின் பட்டியல் பின்வருமாறு:

தேர்தல் முடிவுகள்

2024

மேலும் காண்க 

 குர்கான் மாவட்டம்
 மக்களவை தொகுதிகளின் பட்டியல்

மேற்கோள்கள் 

குர்கான் மாவட்டம்
அரியானா மக்களவைத் தொகுதிகள்
ரோத்தக் மக்களவைத் தொகுதி

ரோத்தக் மக்களவைத் தொகுதி (Rohtak Lok Sabha constituency) என்பது இந்திய மாநிலமான அரியானாவில் உள்ள 10 மக்களவைத் தொகுதிகளில் ஒன்றாகும். இந்தத் தொகுதி ரோத்தக் மற்றும் ஜாஜ்ஜர் மாவட்டங்கள் மற்றும் ரேவாரி மாவட்டத்தின் ஒரு பகுதியை உள்ளடக்கியது.

வாக்காளர் விகிதம்

சட்டமன்றப் பிரிவுகள் 
தற்போது, ரோத்தக் மக்களவைத் தொகுதியில் ஒன்பது சட்டமன்றத் தொகுதிகள் உள்ளன.

நாடாளுமன்ற உறுப்பினர்கள் 

^ இடைத் தேர்தல்

தேர்தல் முடிவுகள்

2024

மேலும் காண்க 

 ரோத்தக் மாவட்டம்
 மக்களவை தொகுதிகளின் பட்டியல்

மேற்கோள்கள் 

ஜாஜ்ஜர் மாவட்டம்
ரோத்தக் மாவட்டம்
அரியானா மக்களவைத் தொகுதிகள்
1,2-பியூட்டேன்டையால்

1,2-பியூட்டேன்டையால் (1,2-Butanediol) என்பது C4H10O2 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். HOCH2(HO)CHCH2CH3 என்ற அமைப்பில் வேதி வாய்ப்பாட்டாலும் இதை அடையாளப்படுத்தலாம். விசினல் டையால் வகை வேதிச் சேர்மமாக இது வகைப்படுத்தப்படுகிறது. சுழிமாய்க் கலவையான இச்சேர்மத்தில் நாற்தொகுதி மையம் உள்ளது. 1,2-பியூட்டேன்டையால் ஒரு நிறமற்ற நீர்மமாகும்.

தயாரிப்பு
இந்த டையாலை முதன்முதலில் 1859 ஆம் ஆண்டில் சார்லசு-அடோல்ஃப் வூர்ட்சு கண்டுபிடித்து விவரித்தார்.

1,2-எப்பாக்சிபியூட்டேனை ஐதரசனேற்றம் செய்து 1,2-பியூட்டேன்டையால் தயாரிக்கப்படுகிறது. 

இந்த செயல்முறையில் பல்யீத்தர்களின் உருவாக்கத்தை அடக்குவதற்கு பத்து முதல் இருபது மடங்கு தண்ணீர் தேவைப்படுகிறது. பயன்படுத்தப்படும் அதிகப்படியான நீரின் அளவைப் பொறுத்து, தேர்ந்தெடுக்கும் திறன் 70 முதல் 92% வரை மாறுபடும். கந்தக அமிலம் அல்லது வலுவான அமில அயனி பரிமாற்ற பிசின்கள் வினையூக்கிகளாகப் பயன்படுத்தப்படுகின்றன. இது 160 ° செல்சியசு வெப்பநிலைக்கு கீழும்  வளிமண்டல அழுத்தத்திற்கு சற்று மேலான அழுத்தத்திலும் வினை ஏற்பட அனுமதிக்கிறது.

பியூட்டாடையீனிலிருந்து 1,4-பியூட்டேன்டையாலை உற்பத்தி செய்யும்போது ஓர் உடன்விளைபொருளாக 1,2-பியூட்டேன்டையால் உருவாகிறது. சார்பிட்டாலிலிருந்து எத்திலீன் கிளைக்கால் மற்றும் புரோப்பைலீன் கிளைக்கால் போன்ற  சர்க்கரைகளின் வினையூக்க ஐதரசன்பிளப்பு வினைகளிலும் இது ஒரு  துணை தயாரிப்பு ஆகும்.

OsO4 சேர்மத்தைப் பயன்படுத்தி பியூட்-1-ஈன் சேர்மத்தை ஈரைதலாக்சிசனேற்றம் செய்தும் 1,2-பியூட்டேன்டையாலை தயாரிக்கலாம்.

பயன்பாடுகள்
பாலியெசுத்தர் பிசின்கள் மற்றும் நெகிழியாக்கிகள் உற்பத்திக்காக 1,2-பியூட்டேன்டையால்  காப்புரிமை பெற்றுள்ளது. சில அமினோ அமிலங்களுக்கு முன்னோடியான α-கீட்டோபியூட்டரிக் அமிலத்தின் தொழில்துறை உற்பத்திக்கான சாத்தியமான மூலப்பொருளாகவும் இது கருதப்படுகிறது.

பாதுகாப்பு
எலிகளுகுக்கு வாய் வழியாக கொடுக்கப்படும்போது இதன் உயிர் கொல்லும் அளவு 16கி/கிலோகிராம் ஆகும்.

குறிப்புகள்

மேற்கோள்கள்

ஆல்க்கேன்டையால்கள்
விசினல் டையால்கள்
19-ஆம் நூற்றாண்டுக் கண்டுபிடிப்புகள்
உகாண்டாவில் இந்து சமயம்


உகாண்டாவில் இந்து சமயம் (Hinduism in Uganda), பிரித்தானியப் பேரரசின் ஆதிக்கத்தின் கீழ் உகாண்டா இருந்த போதே இந்து சமயம் உகாண்டாவில் 19 மற்றும் 20ஆம் நூற்றாண்டுகளில் அறிமுகமானது.இந்திய விடுதலைக்கு முன்னர் குஜராத்திகள், ஜெயினர் மற்றும் சீக்கியர்கள் உள்ளிட்ட 32,000 பணியாளர்களை  கென்யாவின் மொம்பாசா துறைமுகத்தையும், உகாண்டாவுடன் இணைக்கும் இருப்புப் பாதைகள் அமைக்கவும்,மற்றும் கட்டுமாணப் பணிகளுக்காகவும், நிர்வாகப் பணிகளுக்காவும் பிரித்தானியர்களால் அழைத்துச் செல்லப்பட்டனர்.

பிரித்தானியா காலனியாதிக்கத்திலிருது விடுதலை பெற்ற பின் ஆட்சிக்கு வந்த அதிபர் இடி அமீன் ஆட்சியில், புதிய சட்டத்தின் மூலம், 1972ல் இந்துக்களின் சொத்துக்களை பறிமுதல் செய்து, உகாண்டா நாட்டை விட்டு வெளியேற்றினார்.

மக்கள் தொகை பரம்பல்
2015ஆம் மதிப்பீட்டின்படி, உகாண்டா நாட்டில்  ஏறத்தாழ் 3,55,497 (0.93%) இந்து சமயத்தவர்கள் உள்ளனர்

இடி அமீன் ஆட்சியில் வெளியேற்றப்பட்ட இந்துக்களும், மற்றவர்களும்

 

பிரித்தானிய காலனித்துவ ஆட்சிக்குப் பின்னர், உகாண்டாவை ஆட்சி செய்த இடி அமீன், 1972ல் இந்திய இந்துக்கள், ஜெயினர்கள், பஞ்சாபியர்கள் மற்றும் பிற ஆசிய நாட்டவர்களின் வேலை மற்றும் அனைத்து உடமைகளைப் பறித்துக் கொண்டு, உகாண்டா நாட்டை விட்டு வெளியேற்றினார்.

இடி அமீனுக்குப் பின்னர்
இடி அமீனால் இந்துக்கள் வெளியேற்றப்பட்ட 20 ஆண்டு காலத்திற்குப் பின்னர், உகாண்டா அரசு இந்திய சமூகத்தவர்களை நாட்டை விட்டு வெளியேற்றும் சட்டத்தைத் திரும்பப் பெற்றது. உகாண்டாவின் 27 மில்லியன் மக்கள் தொகையில், ஆசிய நாட்டவர்களில் 65% இந்துக்கள், சமணர்கள் மற்றும் சீக்கியர்கள் ஆவார். உகாண்டாவின் கம்பாலா நகரத்தில் சுவாமி நாராயண் கோயில் உள்ளது.

இதனையும் காண்க
 உலக நாடுகளில் இந்து சமயம்

மேற்கோள்கள்

மேலும் படிக்க

உகாண்டா
நாடுகள் வாரியாக இந்து சமயம்
கானாவில் இந்து சமயம்

கானாவில் இந்து சமயம் (Hinduism in Ghanawas), 1947ல் இந்தியப் பிரிவினைக்குப் பின்னர் பாகிஸ்தான் நாட்டில் இந்து சமயத்தைப் பின்பற்றும் சிந்தி மக்களால்  மேற்கு ஆப்பிரிக்காவில் உள்ள கானா நாட்டில் இந்து சமயம் அறிமுகமானது.கானாவின் தலைநகரான அக்ராவில் கருப்பினத்தவரான சுவாமி ஞானாநந்தா சரஸ்வதி நிறுவிய இந்து மடாலயத்தால்  இந்து சமயம் பரவக் காரணமாயிற்று.  இஸ்கான் நிறுவனம் கானாவின் அக்ரா நகரத்தில் இராதா கிருஷ்ணன் கோயில் நிறுவி, கானா மக்களில் பலரை கிருஷ்ண பக்தர்களாக மாற்றியுள்ளது. இந்து சமயம், கானாவில் வளர்ந்து வரும் சமயமாக உள்ளது.

மக்கள் தொகை பரம்பல்
2021ஆம் ஆண்டின் கானா மக்கள் தொகை கணக்கெடுப்பின்படி, இந்து சமயத்தைப் பின்பற்றும் சிந்தி மக்கள் உட்பட, 30,000 இந்து சமயத்தவர்கள் வாழ்கின்றனர். ஆப்பிரிக்க இந்து மடாலயத்தை பின்பற்றுபவர்கள் சைவர்களாகவும்; இஸ்கானை பின்பற்றுபவர்கள் வைணவர்களாகவும் உள்ளனர்.

சமயப் பண்டிகைகள்
 சிவராத்திரி
 தீபாவளி
 விநாயகர் சதுர்த்தி
 கிருஷ்ண ஜெயந்தி

இதனையும் காண்க
 சுவாமி ஞானாநந்தா சரஸ்வதி
 கானாவில் இந்து மடாலயம்

மேற்கோள்கள்

வெளி இணைப்புகள்
African Hindu Council Mobilizes
Swami Ghanananda of Ghana

நாடுகள் வாரியாக இந்து சமயம்
கானா
முஹம்மது ஹம்துல்லா சயீத்

முஹம்மது ஹம்துல்லா சயீத் (Muhammed Hamdulla Sayeed; பிறப்பு - 11 ஏப்ரல் 1982) ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் இந்திய தேசிய காங்கிரசு கட்சியின் தலைவர்களுள் ஒருவர். 2009 மற்றும் 2024 இந்தியப் பொதுத் தேர்தலில் லட்சத்தீவு மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார்..

பிறப்பு
முஹம்மது ஹம்துல்லா சயீத் மைசூரில் முன்னாள் காங்கிரஸ் தலைவர் பி. எம். சையது மற்றும் ரஹ்மத் சயீத் ஆகியோருக்கு மகனாக 11 ஏப்ரல் 1982ல் மைசூரில் பிறந்தார்.

அரசியல் வாழ்க்கை
முகமது ஹம்துல்லா சயீத், 2009ஆம் ஆண்டு நடைப்பெற்ற மக்களவை தேர்தலில், பதினைந்தாவது மக்களவைக்கு தனது 26 வயதில், மிகவும் இளவயது உறுப்பினராக தேர்ந்தெடுக்கப்பட்டார்.,

2014 மற்றும் 2019ம் ஆண்டுகளில் நடைப்பெற்ற மக்களவை தேர்தல்களில் போட்டியிட்டு  முகமது பைசலிடம் தோல்வியுற்றார்.

2024ஆம் ஆண்டு நடைப்பெற்ற மக்களவை தேர்தலில், 2,647 வாக்குகள் வித்தியாசத்தில் 18 ஆவது மக்களவைக்கு இரண்டாம் முறையாக உறுப்பினராக தேர்ந்தெடுக்கப்பட்டார்.

மேற்கோள்கள் 

15வது மக்களவை உறுப்பினர்கள்
18ஆவது மக்களவை உறுப்பினர்கள்
1982 பிறப்புகள்
இந்திய முஸ்லிம்கள்
இந்திய தேசிய காங்கிரஸ் அரசியல்வாதிகள்
மலையாள அரசியல்வாதிகள்
துளசி மனோகரன்

துளசி மனோகரன் எனும் துளசி திவானி மனோகரன் (ஆங்கிலம்: Thulsi Thivani Manogaran; சீனம்: 图尔西·马诺加兰) என்பவர் மலேசிய இந்திய வம்சாவளியைச் சேர்ந்த அரசியல்வாதி; மனித உரிமை செயற்பாட்டாளர்; மற்றும் பேராக் மாநில சட்டமன்றத்தின்  புந்தோங் தொகுதி உறுப்பினரும் ஆவார்.  

2022-ஆம் ஆண்டுப் பொதுத் தேர்தலில், 25,761 வாக்காளர்களைக் கொண்ட புந்தோங் சட்டமன்றத் தொகுதியில், 19,155 வாக்குகள் பெரும்பான்மையில் வெற்றி பெற்றார்.

இவர் பாக்காத்தான் அரப்பான் (PH) கூட்டணியின் ஓர் உறுப்புக் கட்சியான ஜனநாயக செயல் கட்சியின் (Democratic Action Party) (DAP) உறுப்பினர்; மற்றும் தெலுக் இந்தான் மக்களவைத் தொகுதியின் முன்னாள் மக்களவை உறுப்பினர் மனோகரன் மாரிமுத்து என்பவரின் மூத்த புதல்வியும் ஆவார்.

பொது
கோலாலம்பூர் புக்கிட் நானாஸ் கான்வென்ட் இடைநிலைப் பள்ளியில் தன் இடைநிலைக் கல்வியை முடித்த இவர் மலாயா பல்கலைக்கழகத்தில் பட்டப்படிப்பை நிறைவு செய்து ஒரு வழக்கறிஞரானார். 

நான்கு ஆண்டுகளுக்கும் மேல் வழக்கறிஞர் தொழில் புரிந்த துளசி, 2018-ஆம் ஆண்டில், பாக்காத்தான் அரப்பான் அரசாங்கத்தின் மலேசிய கல்வி அமைச்சில் துணையமைச்சராக இருந்த தியோ நீ சிங் என்பவருக்குச் சிறப்பு அதிகாரியாக நியமிக்கப்பட்டார். அந்தப் பதவியில் இவர் 2020-ஆம் ஆண்டு பிப்ரவரி மாதம் வரையில் ஏறக்குறைய 22 மாதங்கள் சேவை செய்துள்ளார்.

புந்தோங் தொகுதி

அந்தக் காலக் கட்டத்தில் இவர் பல்வேறு மனித உரிமை அமைப்புகளுடன் மனித உரிமை செயற்பாட்டாளராகச் செயலாற்றி உள்ளார். கடந்த 10 ஆண்டுகளாக பகாங், சிலாங்கூர் மற்றும் பேராக் ஆகிய 3 மாநிலங்களிலும் ஜனநாயக செயல் கட்சியின் சார்பில் பல நிகழ்ச்சிகளில் தீவிரமாகப் பங்கேற்று சேவையாற்றினார். அத்துடன் கடந்த 2021-ஆம் ஆண்டு மெழுகுவர்த்தி ஏந்தி அமைதிப் போராட்டத்தில் பங்கேற்றதற்காக இவர் சிறையில் தள்ளப்பட்டார். 

இவரின் ஆற்றலைக் கவனித்த ஜனநாயக செயல் கட்சியின் தலைமைத்துவம், 2022 பொதுத் தேர்தலில் புந்தோங் தொகுதியில் போட்டியிட இவருக்கு வாய்ப்பளித்தது.

சேவைகள்

ஈப்போவில், வழக்கறிஞர்கள் சிலரின் ஆதரவோடு இலவசச் சட்டத்துறைச் சேவைகளை வழங்குவதற்கு நான்கு முகாம்களை நடத்தியுள்ளார். அந்த முகாம்களின் வழி 70-கும் மேற்பட்ட குடும்பங்களின் சட்டச் சிக்கல்களுக்குத் தீர்வு காணப்பட்டுள்ளதாகவும் அறியப்படுகிறது. 

பிறப்புப் பத்திரங்கள் இல்லாமல் அவதிப்படும் மலேசிய இந்தியர்களுக்கு இயன்ற அளவிற்கு அந்தப் பத்திரங்களை முறையாகப் பெறுவதற்கு நடவடிக்கைகள் எடுத்து வரும் இவர், பல நிலைகளில் மலிந்து கிடக்கும் இனத் துவேசத்தைக் களைவதற்கும் முயற்சிகள் செய்து வருகிறார்.

புந்தோங் சட்டமன்றத் தேர்தல் முடிவுகள்

மேற்கோள்கள்

மேலும் காண்க 
 புந்தோங்
 பேராக் மாநில சட்டமன்றம்
 மலேசியப் பொதுத் தேர்தல், 2022
 மலேசிய இந்திய சட்டமன்ற உறுப்பினர்கள்

வெளி இணைப்புகள்

1988 பிறப்புகள்
வாழும் நபர்கள்
மலேசிய இந்தியர்கள்
மலேசியத் தமிழ் அரசியல்வாதிகள்
பர்புபாய் வசவா

பர்புபாய் நாகர்பாய் வசவா (Parbhubhai Vasava; பிறப்பு மார்ச் 1,1970) ஓர் இந்திய அரசியல்வாதியும் குசராத்து பர்தோலி மக்களவைத் தொகுதி  மக்களவை உறுப்பினரும் ஆவார். இவர் 2012இல் மாண்ட்வி சட்டமன்றத் தொகுதியின் சட்டமன்ற உறுப்பினராகப் பணியாற்றியுள்ளார். இந்திய தேசிய காங்கிரசு கட்சியினைச் சார்ந்த வசவா 2014-இல் பாரதிய ஜனதா கட்சியில் சேர்ந்தார். இவர் 2014 மற்றும் 2019ஆம் ஆண்டுகளில் பர்தோலி மக்களவைத் தொகுதியில் பாஜக வேட்பாளராகப் போட்டியிட்டு வெற்றி பெற்று இந்திய நாடாளுமன்ற மக்களவை உறுப்பினராகப் பணியாற்றினார்.

வசவா மீண்டும் மூன்றாம் முறையாக 2024 இந்தியப் பொதுத் தேர்தலில் போட்டியிட்டு 763950 வாக்குகளைப் பெற்று வெற்றி பெற்றார். இவர் இந்தியத் தேசியக் காங்கிரசு வேட்பாளர் சவுத்ரி சித்தார்த் அமர்சிங்கை தோற்கடித்தார்.

மேற்கோள்கள் 

1970 பிறப்புகள்
வாழும் நபர்கள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
16வது மக்களவை உறுப்பினர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
பாரதிய ஜனதா கட்சி அரசியல்வாதிகள்
கேமாங் ஜோசி

கேமாங் ஜோசி (Hemang Joshi) ஓர் இந்திய அரசியல்வாதியும் வதோதரா மக்களவைத் தொகுதியின் உறுப்பினரும் ஆவார். இவர் பாரதிய ஜனதா கட்சி உறுப்பினர் ஆவார். 2024 இந்தியப் பொதுத் தேர்தலில், இந்திய தேசிய காங்கிரசின் ஜஷ்பால் சிங் மகேந்திரசின் பாதியாரை 582126 வாக்குகள் வித்தியாசத்தில் தோற்கடித்தார்.

மேலும் காண்க 

 18வது மக்களவை

மேற்கோள்கள் 

18ஆவது மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
வாழும் நபர்கள்
சுவாமி ஞானாநந்தா சரஸ்வதி

சுவாமி ஞானாநந்தா சரஸ்வ்வதி (Ghanananda Saraswati) (இயற்பெயர்:Kewsi Essel); (பிறப்பு:12 செப்டம்பர் 1937 – மறைவு:18 சனவரி 2016), மேற்கு ஆப்பிரிக்காவில் உள்ள  கானா நாட்டைச் சேர்ந்த கருப்பினத்தவர் ஆவார். இவர் கானாவில் இந்து  சமயத்தை நிறுவிய வேதாந்தி ஆவார்.1962ல் இந்தியாவிற்கு வந்த இவர் சுவாமி கிருஷ்ணானந்தா சரஸ்வதியின் சீடராக வேதாந்தக் கல்வி பயின்றார். இவர் 1975ல்  கானா நாட்டின் தலைநகரான அக்ராவில் இந்து மடாலயத்தை நிறுவினார்.இம்மடாலயம் மூலம் ஆப்பிரிக்க பழங்குடி மக்களை சைவ சமயத்தை தழுவச் செய்தார்.

ஆரம்ப கால வாழ்க்கை
சுவாமி ஞானானந்தா செப்டம்பர் 12, 1937 அன்று கானாவின் மத்திய பிராந்தியத்தில் உள்ள சென்யா பெராகு என்ற கிராமத்தில் குவேசி எஸ்ஸலாகப் பிறந்தார். அவரது குடும்பம் பூர்வீக கானா நம்பிக்கையை கடைப்பிடித்தது. ஆனால் அவரது பெற்றோர் பின்னர் கிறிஸ்தவ சமயத்திற்கு மாறினர். சிறுவயதிலிருந்தே சுவாமி ஞானானந்தா பிரபஞ்சத்தின் மர்மங்களில் ஆர்வமாக இருந்தார் மற்றும் பல்வேறு சமய நூல்களைப் படித்தார்.

இந்தியாவிற்கு பயணம்
இந்து சமயம் பற்றிய சில நூல்களைப் படித்த பிறகு, ஞானானந்தா வட இந்தியாவில் உள்ள உத்தரகண்ட் மாநிலத்தில் உள்ள ரிஷிகேசுக்குச் சென்றார். ரிஷிகேசில் சுவாமி கிருஷ்ணாநந்தாவிடம் துறவறம் மேற்கொள்வதற்கான தீட்சை பெற்று இந்து துறவி ஆனார். ரிஷிகேசில் உள்ள தெய்வ நெறிக் கழகத்தில் சேர்ந்து இந்து சமய வேதாந்தக் கல்வியைப் பயின்றார்.

கானாவில் இந்து சமயப் பணி
அக்ராவிற்கு திரும்பிச் சென்ற சுவாமி ஞானானந்தா, தெய்வீக நெறிக் கழகத்தை நிறுவினார்.பின்  அக்ரா நகரத்தில் 1975ல் இந்து மடாலயத்தை நிறுவி, கானாவில் சைவ சமயத்தைப் பரப்பினார்.

இதனையும் காண்க
 கானாவில் இந்து சமயம்
 ஆப்பிரிக்க இந்து மடாலயம்

மேற்கோள்கள்

வெளி இணைப்புகள்
 Know About Swami Ghananand Saraswati, An Ethnic African Who Established Hindu Monastery Of Africa

கானா மக்கள்
1937 பிறப்புகள்
2016 இறப்புகள்
இந்து சமயப் பெரியார்கள்
சுதிர் குப்தா

சுதிர் குப்தா (Sudhir Gupta; பிறப்பு 19 மே 1959) ஓர் இந்திய அரசியல்வாதியும் பாரதிய ஜனதா கட்சி உறுப்பினரும் ஆவார். இவர் தற்போது நாடாளுமன்ற உறுப்பினராக உள்ளார். 2014 மற்றும் 2019ஆம் ஆண்டுகளில் மத்தியப் பிரதேசத்தில் உள்ள மண்ட்சோர் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார்.

இளமை 
குப்தா மண்ட்சௌரில் பிறந்து வளர்ந்தார். இவரது தந்தை இராமச்சந்திர குப்தா ஓர் எண்ணெய் வியாபாரி ஆவார். இவர் இராச்டிரிய சுயம்சேவக் சங்க அமைப்பில் சேர்ந்தார். பாரதிய ஜனதா யுவ மோர்ச்சா தீவிர உறுப்பினராக இருந்தார்.

தொழில் 
தனது கல்வியை முடித்த பிறகு, குப்தா மண்ட்சௌரில் உள்ள கூட்டுறவு வங்கியில் பணியாற்றினார். இந்திய ஆயுள் காப்பீட்டுக் கழகத்தின் பிரதிநிதியாகவும் பணியாற்றினார். விசுவ இந்து பரிசத் அலுவலக ஊழியராக, இவர் ராம ஜென்ம பூமி இயக்கத்தில் பங்கேற்றார். உத்தரப்பிரதேசத்தின் எட்டாவா மாவட்டத்தில் கைது செய்யப்பட்டார்.

இவர் அகிலப் பாரதிய வைஷி மகா சம்மேளனம், வர்த்தக சபை, மண்ட்சௌர் ஜூடோ பரிசத் மற்றும் பாரத விகாசு பரிசத் ஆகியவற்றுடன் தொடர்புடையவர். சரசுவதி சிசு மந்திர் நிர்வாகியாகவும் பணியாற்றியுள்ளார்.

இந்திய அரசின் மதிப்பீட்டுக் குழு, வர்த்தக அமைச்சகத்தின் நிலைக்குழுக்கள் மற்றும் ரசாயனங்கள் மற்றும் உரங்கள் அமைச்சகத்தின் உறுப்பினராகவும் இவர் நியமிக்கப்பட்டார்.

மேற்கோள்கள் 

1959 பிறப்புகள்
வாழும் நபர்கள்
மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
16வது மக்களவை உறுப்பினர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
நுண்ணுயிரியலுக்கான கார்லோசு ஜு. பின்லே பரிசு

நுண்ணுயிரியலுக்கான கார்லோசு ஜு. பின்லே பரிசு (Carlos J. Finlay Prize for Microbiology) என்பது கியூபா அரசாங்கத்தால் நிதியளிக்கப்பட்ட ஈராண்டுக்கு ஒருமுறை  அறிவியல் துறையில் சாதனை புரிந்தவர்களுக்கு வழங்கப்படும் பரிசாகும், இது 1980 முதல் ஐக்கிய நாடுகளின் கல்வி, அறிவியல் மற்றும் கலாச்சார அமைப்பால் (யுனெஸ்கோ) நுண்ணுயிரியலில் (நோயெதிர்ப்பு, மூலக்கூறு உயிரியல், மரபியல் உள்ளிட்ட) சிறந்த பங்களிப்புகளுக்காக அறிவியலாளர் அல்லது அமைப்புகளுக்கு வழங்கப்படுகிறது. வெற்றியாளர்கள் கியூபா அரசாங்கத்தால் வழங்கப்படும் நன்கொடையாக 5,000 அமெரிக்க டாலருடன் யுனெசுகோவின் ஆல்பர்ட் ஐன்ஸ்டீன் வெள்ளிப் பதக்கத்தினைப் பெறுகிறார்கள்.

இந்தப் பரிசு ஒற்றைப்படை ஆண்டுகளில் வழங்கப்படுகிறது (யுனெஸ்கோவின் பொது மாநாடு நிகழ்வுடன் ஒத்துப்போகிறது). மஞ்சள் காய்ச்சல் துறையில் தனது முன்னோடி கண்டுபிடிப்புகளுக்காகப் பரவலாக அறியப்பட்ட கியூபா மருத்துவரும் நுண்ணுயிரியலாளருமான கார்லோஸ் ஜுவான் பின்லே (1833-1915) நினைவாக இப்பரிசிற்குப் பெயரிடப்பட்டது.

வெற்றியாளர்கள் 
ஆதாரம் யுனெஸ்கோ

 1980-ரோஜர் ஒய். இசுடானியர் (கனடா) 
 1983-செசர் மில்சுடீன், (அர்ஜென்டினா, ஐக்கிய இராச்சியம்) 
 1985-விக்டர் நுசென்சுவிக் மற்றும் ரூத் நுசென்ஸ்வீக் (பிரேசில்)
 1987-கெலியோ கெல்லி பெரேரா (பிரேசில் மற்றும் பீட்டர் ரீச்சார்ட் (சுவீடன்) [de]
 1989-ஜார்ஜசு கோகன் (பிரான்சு) மற்றும் வால்டர் பியர்சு (பெல்ஜியம்)
 1991-மார்கரிட்டா சாலாசு மற்றும் எலாடியோ வினுயேலா (இசுபெயின்) மற்றும் ஜீன்-மேரி குய்சென் (பெல்ஜியம்)
 1993-ஜேம்சு மைக்கேல் லிஞ்ச் (இங்கிலாந்து) -ஜேம்சு டைட்ஜே (அமெரிக்கா) -ஜோஹன்னஸ் அன்டோனி வான் வீன் (நெதர்லாந்து) 
 1995-ஜான் பால்சாரினி (பெல்ஜியம்) மற்றும் பாஸ்கேல் கோசார்ட் (பிரான்சு) 
 1996-எட்டியென் பேஸ் (பெல்ஜியம்) மற்றும் சேக் ரியாசுதீன் (பாக்கித்தான்) 
 1999-ஆடம் கொண்டோரோசி அங்கேரி
 2001-சுசானா லோபசு சார்ரேட்டன் மற்றும் கார்லோசு ஆரியாசு ஆர்டிசு (மெக்சிகோ) 
 2003-அன்டோனியோ பெனா தியாஸ் (மெக்சிகோ) 
"The 2003 Carlos J. Finlay Prize for Microbiology has been awarded to Professor Antonio Peña Diaz from Mexico". UNESCO.</ref>
 2005-காதிஜா யூசோப் (மலேசியா)
 2015-யோசிகிரோ கவோகா (சப்பான்)
 2017-சமீர் குமார் சகா (வங்காளதேசம் மற்றும் சாகிதா கசுனைன் (பாக்கித்தான்)
 2020-கென்யா கோண்டா (சப்பான்)
 2023-தில்புசா எகாம்பெர்டியேவா (உசுபெகிசுதான்)

மேற்கோள்கள் 

யுனெஸ்கோ விருதுகள்
பவானி வீரையா

பவானி வீரையா எனும் பவானி வீரையா சாசா (ஆங்கிலம்: Bavani Veraiah (Shasha); சீனம்: 布瓦尼·维拉·莎莎) என்பவர் மலேசிய இந்திய வம்சாவளியைச் சேர்ந்த அரசியல்வாதி; மனித உரிமை செயற்பாட்டாளர்; மற்றும் பேராக் மாநில சட்டமன்றத்தின்  மாலிம் நாவார் தொகுதி உறுப்பினரும் ஆவார்.  

சீனர்கள் அதிகமாக வசிக்கும் மாலிம் நாவார் தொகுதி ஜனநாயக செயல் கட்சியின்  பாரம்பரியக் கோட்டை என்பது குறிப்பிடத்தக்கது. மாலிம் நாவார் தொகுதியின் வாக்காளர்களில் 66 விழுக்காட்டுக்கும் மேற்பட்டோர் சீனச் சமூகத்தினர் ஆவர். அத்துடன் 90 விழுக்காட்டு சீனர், மலாய் இனத்தவர்களைக் கொண்ட இந்தத் தொகுதியில் ஒரு தமிழ்ப்பெண் தேர்ந்தெடுக்கப்பட்டது ஒரு வரலாற்றுச் சாதனையாக அறியப்படுகிறது.

2022-ஆம் ஆண்டுப் பொதுத் தேர்தலில், 18,618 வாக்காளர்களைக் கொண்ட மாலிம் நாவார் சட்டமன்றத் தொகுதியில், 10,905 வாக்குகள் பெரும்பான்மையில் பவானி வீரையா வெற்றி பெற்றார். இவர் பாக்காத்தான் அரப்பான் (PH) கூட்டணியின் ஓர் உறுப்புக் கட்சியான ஜனநாயக செயல் கட்சியின் (Democratic Action Party) (DAP) உறுப்பினர் ஆவார்.

பொது
தற்போது ஜனநாயக செயல் கட்சியின் உயர்மட்ட இந்தியப் பெண்களில் நிறைவான அரசியல் அனுபவம் கொண்டவர்களில் சாசா எனப்படும் பவானி வீரையாவும் ஒருவர் ஆவார். இவரை ஜனநாயக செயல் கட்சியின் எல்லா நிலைகளிலும் உள்ள தலைவர்களும் உறுப்பினர்களும் நன்கு அறிவார்கள். 

ஏறக்குறைய 20 ஆண்டுகளுக்கும் மேல் ஜனநாயக செயல் கட்சிப் பணிகளில் தீவிரமாக ஈடுபட்டு வந்துள்ள பவானி, மனிதவள நிர்வாகத் துறையில் இளங்கலை பட்டம் பெற்றுள்ளார்.

2008-ஆம் ஆண்டில் இருந்து 2013-ஆம் ஆண்டு வரையில் பேராக், துரோனோ சட்டமன்றத் தொகுதியின் சட்டமன்ற உறுப்பினராக இருந்த வி. சிவகுமார் அவர்களின் அரசியல் உதவியாளராகப் பவானி வீரையா பணியாற்றி உள்ளார். அதே காலக் கட்டத்தில் பேராக் மாநில ஜனநாயக செயல் கட்சியின் மகளிர் பிரிவுத் துணைத் தலைவியாகவும் பொறுப்பு வகித்துள்ளார்.

சேவைகள்
பத்து காஜா மக்களவைத் தொகுதியில் பல நிலைகளில் பல்லாண்டு காலமாகச் சேவை செய்துள்ள இவர், கடந்த 10 ஆண்டுகளாக, பேராக் மாநில பாக்காத்தான் அரப்பான் கூட்டணியின் நிர்வாகச் செயலாளராகப் பொறுப்பு வகிக்கிறார். 

2013-ஆம் ஆண்டு பொதுத் தேர்தல்; 2018-ஆம் ஆண்டு பொதுத் தேர்தல்; ஆகிய இரு தேர்தல்களின் போது சரவாக், தெலுக் இந்தான், கோலாகங்சார், கேமரன் மலை ஆகிய பகுதிகளில் இவர் தேர்தல் பணிகளைத் தீவிரமாக மேற்கொண்டார். இவரின் செயல்திறனைக் கவனித்த ஜனநாயக செயல் கட்சியின் தலைமைத்துவம்; 2022-ஆம் ஆண்டு பொதுத் தேர்தலில் இவரை மாலிம் நாவார் சட்டமன்றத் தொகுதியில் களமிறக்கியது.

மாலிம் நாவார் சட்டமன்றத் தேர்தல் முடிவுகள்

மேற்கோள்கள்

மேலும் காண்க 
 மாலிம் நாவார்
 கம்பார் மக்களவைத் தொகுதி
 பேராக் மாநில சட்டமன்றம்
 மலேசியப் பொதுத் தேர்தல், 2022
 மலேசிய இந்திய சட்டமன்ற உறுப்பினர்கள்

வெளி இணைப்புகள்

1974 பிறப்புகள்
வாழும் நபர்கள்
மலேசிய இந்தியர்கள்
மலேசியத் தமிழ் அரசியல்வாதிகள்
அவதேஷ் பிரசாத்

அவதேஷ் பிரசாத் (Awadhesh Prasad - பிறப்பு: 31 சூலை 1945) ஓர் இந்திய அரசியல்வாதியும், உத்தரப் பிரதேசத்தின் பைசாபாத் மக்களவை நாடாளுமன்ற உறுப்பினராகவும், சமாஜ்வாதி கட்சியின் நிறுவன உறுப்பினராகவும், தேசிய செயற்குழுவின் பொதுச் செயலாளராகவும் உள்ளார். பிரசாத் 2024ல் மக்களவை உறுப்பினராக தேர்ந்தெடுக்கப்படும் வரை உத்தரப் பிரதேச சட்டமன்ற உறுப்பினராக இருந்தார்.

பிறப்பு
அவதேஷ் 31 சூலை 1945ஆம் ஆண்டு உத்தரப் பிரதேசத்தின், அயோத்தி மாவட்டத்தின் சுர்வாரில் துக்கி ராம், மைனா தேவி தம்பதியருக்கு மகனாகப் பிறந்தார்.

குடும்பம்
அவதேஷிற்க்கு சோனாதேவி என்ற மனைவியும், இரண்டு மகன்களும் உள்ளனர்.

சட்டமன்றத்தில்
பிரசாத் உத்தரப் பிரதேச சட்டமன்றத்திற்கு 1977, 1985, 1989, 1993, 1996, 2002, 2007ஆம் ஆண்டுகளில் நடைபெற்ற தேர்தல்கலில் சோஹாவால் (தனி) தொகுதியிலிருந்து ஏழு முறையும், 2012 மற்றும் 2022ஆம் ஆண்டுகளில் மில்கிபூர் (தனி) சட்டமன்றத் தொகுதியிலிருந்து இரண்டு முறை என ஒன்பது முறை சட்டமன்ற உறுப்பினராக தேர்ந்தெடுக்கப்பட்டு பணிசெய்துள்ளார். 

இவர் உத்தரபிரதேச அரசில் ஆறு முறை அமைச்சராகவும், நான்கு முறை கேபினட் அமைச்சராகவும் இருந்துள்ளார்.

மக்களவையில்
2024ல் நடைப்பெற்ற மக்களவை தேர்தலில் உத்தரப் பிரதேசத்தின் பைசாபாத் மக்களவை தொகுதியில் சமாஜ்வாதி கட்சியின் சார்பாக போட்டியிட்டு, பாஜகவின் லல்லுசிங்கை 54,567 வாக்குகள் வித்தியாசத்தில் வென்றார்.

சட்டமன்றத் தொகுதி

மக்களவை

மேற்கோள்கள்

இந்திய அரசியல்வாதிகள்
1945 பிறப்புகள்
உத்தரப் பிரதேச முதலமைச்சர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
18ஆவது மக்களவை உறுப்பினர்கள்
வசந்தி சின்னசாமி

வசந்தி சின்னசாமி (ஆங்கிலம்: Wasanthee Sinnasamy; சீனம்: 瓦桑蒂·辛纳萨米) என்பவர் மலேசிய இந்திய வம்சாவளியைச் சேர்ந்த அரசியல்வாதி; மனித உரிமை செயற்பாட்டாளர்; மற்றும் பேராக் மாநில சட்டமன்றத்தின் ஊத்தான் மெலிந்தாங் தொகுதி உறுப்பினரும் ஆவார்.

2022-ஆம் ஆண்டுப் பொதுத் தேர்தலில், 27,694 வாக்காளர்களைக் கொண்ட ஊத்தான் மெலிந்தாங் சட்டமன்றத் தொகுதியில், 11,924 வாக்குகள் பெற்று, 1,130 வாக்குகள் பெரும்பான்மையில் வசந்தி சின்னசாமி வெற்றி பெற்றார். 70 விழுக்காட்டு சீனர், மலாய் இனத்தவர்களைக் கொண்ட இந்தத் தொகுதியில் ஒரு தமிழ்ப்பெண் தேர்ந்தெடுக்கப்பட்டது ஒரு சாதனையாக அறியப்படுகிறது.

இவர் பாக்காத்தான் அரப்பான் (PH) கூட்டணியின் ஓர் உறுப்புக் கட்சியான மக்கள் நீதிக் கட்சியின் (People's Justice Party) (PKR) மகளிர் பிரிவின் தேசியத் துணைத் தலைவர் ஆவார்.

பொது
2022-ஆம் ஆண்டு மலேசியப் பொதுத் தேர்தலில் பேராக் மாநிலத்தில் பாக்காத்தான் அரப்பான் கூட்டணியின் சார்பில் போட்டியிட்ட மூன்று இந்தியப் பெண்கள் மிகச் சிறப்பாக வெற்றி பெற்று சாதனைகளைப் படைத்துள்ளனர். அவர்களில் வசந்தி சின்னசாமியும் ஒருவராவார்.

மற்ற இருவர்: புந்தோங் சட்டமன்றத் தொகுதியில் ஜனநாயக செயல் கட்சியின் சார்பில் போட்டியிட்ட துளசி மனோகரன்; மாலிம் நாவார் சட்டமன்றத் தொகுதியில் போட்டியிட்ட பவானி வீரையா

ஜொகூர் கூலாய் தமிழ்ப்பள்ளியில் தொடக்கக் கல்வியைப் பெற்ற இவர், ஆங்கிலியா ரஸ்கின் பல்கலைக்கழகம், சைபர்ஜெயா; அண்ணாமலைப் பல்கலைக்கழகம் சென்னை; மலாயா பல்கலைக்கழகம், கோலாலம்பூர் ஆகிய மூன்று பல்கலைக்கழகங்களில் பட்டம் பெற்றுள்ளார்.

பொறுப்புகள்

 நிர்வாகி, சிலாங்கூர் இஜ்ரா அறக்கட்டளை, சா ஆலாம் (2019 - தற்போது வரையில்)
 இயக்குநர்கள் குழு உறுப்பினர், சிலாங்கூர் பெண்கள் அறவாரியம் (2021- தற்போது வரையில்)
 அறங்காவலர் குழு உறுப்பினர், தேசிய நல அறக்கட்டளை (2019-2021)
 இயக்குநர், இந்துஜா நிறுவனம், ரவாங் ஒருங்கிணைந்த தொழில் பூங்கா, ரவாங், சிலாங்கூர் (2014-2019)
 நிர்வாக உறுப்பினர், கோலா சிலாங்கூர் மாவட்ட நகராட்சி (2013-2014)
 இயக்குநர், செகல் ஜெயா மழலையர் பள்ளி, சுங்கை பூலோ, சிலாங்கூர் (2007-2012)

ஊத்தான் மெலிந்தாங் சட்டமன்றத் தேர்தல் முடிவுகள்

மேற்கோள்கள்

மேலும் காண்க 
 ஊத்தான் மெலிந்தாங்
 பாகன் டத்தோ மக்களவைத் தொகுதி
 பேராக் மாநில சட்டமன்றம்
 மலேசியப் பொதுத் தேர்தல், 2022
 மலேசிய இந்திய சட்டமன்ற உறுப்பினர்கள்

வெளி இணைப்புகள்

 
 

1974 பிறப்புகள்
வாழும் நபர்கள்
மலேசிய இந்தியர்கள்
மலேசியத் தமிழ் அரசியல்வாதிகள்
தியாகவல்லி

தியாகவல்லி (Thiyagavalli) என்பது இந்தியாவின், தமிழ்நாட்டின், கடலூர் மாவட்டத்திலுள்ள ஒரு வருவாய் கிராமமாகும். இங்குள்ள மக்களின் முதன்மைத் தொழிலாக வேளாண்மையும், மீன்பிடித்தலும் உள்ளது.

அமைவிடம் 
இந்த ஊரானது மாவட்ட தலைநகரான கடலூருக்கு தெற்கே  17 கிலோமீட்டர் தொலைவிலும், குறிஞ்சிப்பாடியிலிருந்து 13 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 198 கிலோமீட்டர் தொலைவிலும் உள்ளது.

சுற்றுலா ஈர்ப்புகள் 
இந்த ஊரில் பாடல் பெற்ற தலமான திருச்சோபுரம் மங்களபுரீசுவரர் கோயில் அமைந்துள்ளது. ஊரிலிருந்து சற்று தொலைவில் அழகிய வெண்மணல் கடற்கரை உள்ளது. வெயில் குறைவாக இருக்கும் காலத்தில் இங்குவந்தால் கடற்கரையை சுற்றிபார்த்து அதன் அழகை இரசித்து முந்திரி மரங்களுக்கு அடியில் அமர்ந்து இளைப்பாறலாம். இங்கு உணவகம் எதுவும் இல்லை என்பதால் வரும்போதே உணவு தண்ணீர் போன்றவற்றை கொண்டுவருவது நலம்.

மேற்கோள்கள் 

கடலூர் மாவட்டத்திலுள்ள கிராமங்கள்
Coordinates on Wikidata
கதிஜா யூசோப்

கதிஜா முகமது யூசோப் (Khatijah Yusoff) ஒரு மலேசிய கல்வியாளர் மற்றும் தீநுண்மி அறிவியலாளர் ஆவார். கோழிகளில் காணப்படும் தீநுண்மி நியூகேசில் நோய் குறித்த ஆராய்ச்சி பங்களிப்பு காரணமாக உள்நாட்டிலும் உலக அளவிலும் யூசோப் அங்கீகாரம் பெற்றுள்ளார். 2005ஆம் ஆண்டில் நுண்ணுயிரியலுக்கான நுண்ணுயிரியலுக்கான கார்லோசு ஜு. பின்லே பரிசைப் பெற்றார்.

பிறப்பு 
கதிஜா 1956இல் பினாங்கில் பிறந்தார்.

மேற்கோள்கள் 

பினாங்கு மக்கள்
வாழும் நபர்கள்
1956 பிறப்புகள்
கும் கும் கன்னா

கும் கும் கன்னா (Kum Kum Khanna) என்பவர் குயின்ஸ்லாந்து மருத்துவ ஆராய்ச்சி நிறுவனம் என்றும் அழைக்கப்படும் க்யூஐஎம்ஆர் பெர்கோபர் மருத்துவ ஆராய்ச்சி நிறுவனத்தில் பேராசிரியராகப் பணியாற்றும் இந்தியர் ஆவார். இவர் நேச்சர் ஜெனடிக்ஸ், கேன்சர் செல், நேச்சார், ஆன்கோஜீன் உள்ளிட்ட பல புகழ்பெற்ற ஆய்விதழ்களில் பல மதிப்பாய்வு செய்யப்பட்ட ஆய்வுக் கட்டுரைகளை வெளியிட்டுள்ளார். இவரது மிகவும் மேற்கோள் காட்டப்பட்ட கட்டுரை 200 இல் வெளியிடப்பட்டதிலிருந்து 28054 மேற்கோள்களைப் பெற்றுள்ளது. செப்55 என பெயரிடப்பட்ட ஒரு புதிய புரதமான டி. என். ஏ. பழுதுபார்ப்பில் ஈடுபட்டுள்ள ஒற்றை-இழையுள்ள டி. என். எ. பிணைப்பு புரதங்கள், எச்எஸ்எஸ்பி 1 மற்றும் எச்எஸ்எஸ்பி 2 ஆகியவற்றை அடையாளம் காண்பதில் முக்கியக் கண்டுபிடிப்புகளைச் செய்துள்ளார். உயிரணு சுழற்சியின் இறுதிக் கட்டத்தை ஒழுங்குபடுத்துவதில் ஈடுபடும் இப்புரதம் செப்55 எனப்படுகிறது. பிஆர்சிஏ 2 ஊடாடும் புரதம், சென்ட்ரோபினின் முழுச் செயல்பாடு அறியப்பட்டுள்ளது.

மேற்கோள்கள் 

இருபதாம் நூற்றாண்டு பிறப்புகள்
வாழும் நபர்கள்
வெ. குதும்பா சாசுதிரி

வெம்பதி குதும்ப சாசுதிரி (V. Kutumba Sastry; பிறப்பு 1950) என்பவர் ஓர் இந்தியக் கல்வியாளர் ஆவார். சாசுதிரி 2003 முதல் 2008 வரையிலான காலகட்டத்தில் இராச்டிரிய சமசுகிருத சன்சுதானின் துணைவேந்தராக இருந்தார். இவர் சமசுகிருத ஆய்வுகள் பன்னாட்டுச் சங்கத்தின் தலைவராக உள்ளார்.: மேலும் பதினைந்தாவது உலக சமசுகிருத மாநாட்டின் ஏற்பாட்டுக் குழுவில் உறுப்பினராக இருந்தார். இவர் வேத ஆய்வுகள் பரந்த சங்கத்தின் நிர்வாகக் குழுவில் உறுப்பினராகவும் உள்ளார். சாசுதிரி டொரினோவிலிருந்து வெளியிடப்பட்ட இண்டோலாஜிகா டாரினென்சியா, தி ஜர்னல் ஆப் தி இன்டர்நேஷனல் அசோசியேஷன் ஆப் சமஸ்கிருத இசுடடீசு, ஆசிரியர்  குழுவில் ஒருவராக உள்ளார்.

மேற்கோள்கள் 

வாழும் நபர்கள்
1950 பிறப்புகள்